TV7 JERUUSALEMMA UUDISED
Meie tänased teemad -
Palestiina militandid sooritasid Gazas sõjakuritegusid
Jeemeni huthi mässulised ähvardavad saudidele kätte maksta
Netanyahu alustas koalitsioonikõnelusi
TV7 Jeruusalemma Uudistest - Shalom!
Haaretz kirjutab Amnesty Internationali
eelmisel nädalal avaldatud kolmandast raportist
mullusuvise operatsiooni Protective Edge kohta Gazas.
Raporti järgi ei teinud relvastatud palestiinlased vahet
tsiviilelanike ja Iisraeli armee vägede vahel,
nagu nõuab rahvusvaheline õigus.
Raport kirjeldab detailselt Gazast lähtunud raketi-
ja mürsutule põhjustatud inimohvreid Iisraeli tsiviilelanike seas.
Amnesty raport ei määratlenud
raketi- ja mürsutule võimalikke objekte konflikti ajal.
Raporti väitel tulistati mõnel puhul mürske armeeobjektide pihta,
aga kuna mürsud pole täpsed, ei tohiks neid kasutada,
kui armeebaasid asuvad tsiviilasulate läheduses.
Raporti järgi rikuvad läbimõtlemata rünnakud,
mis tsiviilelanikke tapavad või haavavad,
rahvusvahelisi inimõigusseadusi ja on sõjakuriteod.
Mõnel puhul rikkusid relvastatud palestiinlased
ÜRO asutustele lubatud kaitset,
mis puudutab haiglaid ja pühamuid,
kuna rakette tulistati tsiviilobjektidelt,
nagu UNRWA ametitest ja elamurajoonidest.
Palestiina relvarühmituste rahvusvahelisi õigusrikkumisi
oli raske uurida ja dokumenteerida,
kuna Iisraeli võimud ei lasknud inimõigusrühmitusi Gazasse.
Amnesty sõnul on siiski piisavalt tõendeid,
mille järgi mõned rühmituste teod tsiviilelanikke ohustasid.
Palestiina relvarühtmituste valimatute raketirünnakute näitena
mainib raport Al-Shati põgenike- laagri pommitamist juuli lõpul,
kus hukkus 13 palestiinlast, kellest 11 olid lapsed.
Hamas eitas raketi tulistamist,
kuid erapooletu relvaeksperdi uurimuste järgi
oli selgelt tegu palestiinlaste raketiga.
Palestiina võimud ühendusele sel teemal ei vastanud,
ja kui tegu oli Palestiina raketiga, tähendas see Amnesty väitel,
et palestiinlased tapsid Gazas rohkem tsiviilelanikke kui Iisraelis.
Raporti järgi on nii gazalastel kui iisraellastel õigus teada
Palestiina relvarühmituste valimatute rünnakute tekitatud kahjusid,
samamoodi nagu Iisraeligi tekitatud kahjusid.
Raport märkis, et erinevalt Palestiina omavalitsusest,
on Iisraelil tsiviilelanike kaitseks tõhus süsteem,
mis aitab Iisraeli poolel kahjusid vältida.
Sellega viidati Iisraeli Iron Dome'i raketitõrjesüsteemile,
kuid kritiseeriti, et Iron Dome ei kaitse Negevi beduiinikülasid.
The Times of Israeli teatel
ähvardavad Jeemeni mässulised huthi mässuliste ametniku sõnul
sionistlikke saude kättemaksuga,
pärast seda, kui Saudi Araabia ründas eelmisel nädalal Jeemenis
huthi mässulisi.
Saudi Araabia käivitas neljapäeval operatsiooni
raskustesse sattunud Jeemeni presidendi
Abedrabbo Mansour Hadi valitsuse päästmiseks.
Riik kõigub kodusõja veerel,
kui Iraani toetatud separatistid vallutasid kiirelt
ja suurte jõududega Adeni armeebaasi.
Huthi ametniku sõnul tänavu palverännakut Mekkasse ei toimu.
Teine huthide poliitnõukogu liige ütles Al-Jazeeras,
et mässulised ähvardavad saude nende omas kodus.
Sionistide- ja juutidevastane jutt on huthide seas tavaline.
Huthide lippudel ja propagandas on tavaliselt hüüdlauseid
nagu "Surm Iisraelile!" ja "Neetud juudid!"
Jeemeni huthide mošee pommitamist näitaval videol ülistab rahvas allahit
ja hüüab veidi enne enesetapu- pommitaja õhkulaskmist:
"Surm ameeriklastele ja Iisraelile, võit islamile!"
Valge Maja väitel tegutseb USA huthi mässuliste vastu
tihedas koostöös Saudi Araabia ja regionaalsete liitlastega
ning annab luure- ja logistilist abi.
Israel Today kajastab Iisraeli koalitsioonikõnelusi.
President Reuven Rivlin
nimetas Benjamin Netanayhu eelmine nädal peaministriks
ja andis talle ülesande uus valitsus moodustada.
Netanyahu alustas eelmisel neljapäeval
ametlikke koalitsioonikõnelusi ja kohtas kohe probleeme.
Valimistel 10 kohta saanud paremtsentristliku Kulanu partei
esimees Moshe Kahlon tühistas kohtumise Netanyahuga,
kui kuulis, et juudi äärmusparteidele
pakutakse tähtsaimaid majandusportfelle
Kahlon tahab reformida Iisraeli majandust, sekkudes eelkõige
plahvatuslikult kasvavatesse eluasemehindadesse.
8 kohta saanud paremäärmusliku Juudi Kodu partei esimees Bennett
kohtus Netanyahuga, kuid lubas opositsiooni jääda,
kui ei saa kas välis- või kaitseministriportfelli.
Viis kohta saanud paremäärmusliku Israel Beiteinu esimees Lieberman
nõudis samuti kaitseministriametit
ja lubas vastasel juhul opositsiooni jääda.
Netanyahu parempoolse Likudi juhtliikmed kritiseerisid
väiksemaid võimalikke koalitsioonipartnereid
liiga suurte nõudmiste pärast ministriportfellide osas.
30 kohta saanud Likudi suurimad häältekogujad nõuavad,
et neilegi ministriportfellidega tasutaks.
Need olid meie tänased uudised. Shalom ja kohtumiseni!
Tõlge: Monika Jaaguri